***ՈՐՈՇՈՒՄ***

***Կատարողական վարույթը կասեցնելու մասին***

*24.03.2015թ. ք.Երևան*

*ՀՀ ԱՆ ԴԱՀԿ ծառայության Երևան քաղաքի Կենտրոն և Նորք-Մարաշ բաժնի ավագ հարկադիր կատարող, արդարադատության կապիտան Ա.Հարությունյանս՝ ուսումնասիրելով 13.04.2013թ. վերսկսված թիվ 01/02-2095/13 կատարողական վարույթի նյութերը,*

***ՊԱՐԶԵՑԻ***

*ՀՀ Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի կողմից 11.02.2013թ. տրված թիվ ԵԿԴ 1352/02/11 կատարողական թերթի համաձայն պետք է՝ պատասխանողներ Ռաֆիկ Վարդանյանից,Մաքսիմ Վարդանյանից,Աննա Ղազանչյանից,Ագապի Մանուկյանից հօգուտ հայցվոր Տատյանա Միսկարյանի բռնագանձել 22.300 ԱՄՆ դոլարին համարժեք ՀՀ դրամ և 9.100.000 ՀՀ դրամ:*

*Պատասխանողներ Աննա Ղազանչյանից և Մաքսիմ Վարդանյանից հօգուտ հայցվոր Տատյանա Միսկարյանի բռնագանձել 188.810 ԱՄՆ դոլարին համարժեք ՀՀ դրամ:*

*Գումարների բռնագանձումը տարածել պատասխանողներին սեփականության իրավունքով պատկանող գույքի և դրամական միջոցների վրա:*

*Բռնագանձել նաև բռնագանձվող գումարի 5 տոկոսի չափով գումար,որպես կատարողական գործողությունների կատարման ծախս:*

*Կատարողական գործողությունների ընթացքում պարտապանին պատկանող գույք չի հայտնաբերվել:*

*Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28 հոդվածով և 37 հոդվածի 1-ին մասի 8-րդ կետով։*

***ՈՐՈՇԵՑԻ***

*Կասեցնել 13.04.2013թ. վերսկսված թիվ 01/02-2095/13 կատարողական վարույթը մինչև դատարանում գործի քննության ավարտը։*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում:*

*Որոշման պատճեն ուղարկել կողմերին։*

*Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։*

*«ԴԱՀԿ մասին» ՀՀ օրենքի 28 հոդվածի 5-րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները։*

***ԱՎԱԳ******ՀԱՐԿԱԴԻՐ ԿԱՏԱՐՈՂ՝ Ա.ՀԱՐՈՒԹՅՈՒՆՅԱՆ***